### | | | | --- | --- | | | | | --- | | **Teknik- og Miljøudvalget** 9. august 2018 Sagsnr. 710-2016-16051 Dok.nr. 710-2018-99772 Sagsbehandler DPABS | | 59.                 Anlægsbevilling til arealoptimering i kommunale bygninger i Ulstrup - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til forslag om
arealoptimering ved flytning af forskellige funktioner i kommunale bygninger i
Ulstrup. I samme forbindelse skal Byrådet tage stilling til en anlægsbevilling
på 1 mio. kr. til udgifter til bygningsrenovering og ombygninger samt udgifter
til nedrivning af udtjente pavilloner på Skolevej 1a og 1b i Ulstrup.

I budget 2018 er der afsat rådighedsbeløb på i alt 1 mio.
kr. til bygningsmæssige tiltag i forbindelse med arealoptimering af de
kommunale bygninger i Ulstrup. I budgettet angives det, at projektet bl.a.
omfatter nedrivning af de nedslidte pavilloner ’’Sløjfen’’, Skolevej 1a og 1b,
og en flytning af funktionerne til Ulstrup Skole eller til øvrige kommunale
bygninger i Ulstrup. Med denne sag forelægges forslag til, hvordan
arealoptimeringsopgaven løses.

Teknik og Kultur har inden for rammerne af Byrådets
beslutning vurderet en række forskellige scenarier for flytning af funktioner i
Ulstrup og fundet to scenarier, der var interessante at præsentere for
brugerne.

Scenarie 1. Ulstrup Skole og Plejecenter Anlægget.

· Værestedet café Sløjfen og Røde Kors flyttes til Ulstrup Skole

· Dagplejens legestue flyttes til lokalefællesskab om festsalen på
[adresse]

· Spejderne forbliver på [adresse].

Scenarie 2. Bygningen på [adresse] 68

· Værestedet café Sløjfen, Røde Kors, dagplejens legestue og
spejderne flyttes og samles på [adresse], der står tom efter nedlæggelsen
af Ulstrup Børnehave.

Disse to scenarier er præsenteret for de berørte brugere,
og brugerne har haft mulighed for at kommentere på scenarierne, herunder
fremkomme med ideer, behov og ønsker. På temamøde 29. maj 2018 er Byrådet
præsenteret for de to scenarier.

Efterfølgende er yderligere et scenarie beskrevet som en
mulighed.

Scenarie 2a. Bygningen på [adresse] og Ulstrup
Børnehus.

· Værestedet café Sløjfen, Røde Kors og spejderne flyttes og samles
på [adresse]. Dagplejens legestue flyttes til lokalefællesskab med Ulstrup
Børnehus.

Denne løsning har været drøftet med repræsentanter fra
Dagplejen og [adresse].

På baggrund af brugernes forskellige synspunkter og ønsker
peger Teknik og Kultur på scenarie 2a som den bedste løsning. Samtidig åbnes
der med dette scenarie for nye muligheder for et forenings- og frivillighus med
Værestedet Café Sløjfen, spejdere og plads til foreninger og andre brugere
f.eks. Dansk Røde Kors, Mænds Mødested m.fl.

En nærmere beskrivelse af de tre scenarier er vedlagt som
bilag – Analyse vedrørende arealoptimering i kommunale bygninger i Ulstrup.
Heraf fremgår indretningsforslag med vurdering af drifts- og anlægsøkonomien.

Hvis forslaget godkendes, igangsættes planlægningen af
renovering- og ombygningsarbejderne således de kan udføres i efteråret 2018, og
det nye forenings- og frivillighus kan være klar til brug ultimo 2018. I
umiddelbar forlængelse heraf nedrives de nedslidte pavilloner ’Sløjfen’ og
bygningen på [adresse] med henblik på efterfølgende salg af grundene.

**VURDERING**

Den foreslåede løsning vil bidrage til en samlet optimering
af arealanvendelsen af de berørte kommunale bygninger i Ulstrup. Bygningen på
[adresse], vil efter en ombygning og renovering, fremstå i fremtidssikret
bygningsmæssig stand. Samtidig vurderes, at løsning 2a er den være den løsning,
der bedst opfylder brugernes ønsker til indhold, funktion og udearealer. Der
vil fremover være fælles parkering, fælles faciliteter, gode udearealer til
spejderne mm. og umiddelbar nærhed til skov og naturområder. en beliggenhed tæt
på skoven. Løsningen kan gennemføres uden bygningsudvidelser og med et minimum
af bygningsmæssige tilpasninger og renoveringer.

Forenings- og frivillighuset på [adresse] vil være med
til at understøtte og udvikle fremtidige samarbejder og frivilliginitiativer i
Ulstrup.

I [adresse] er der med bygningsmæssige tilpasninger
i et mindre omfang mulighed for at etablere et lokalefællesskab om børnehavens
lokaler, så dagplejens legestue kan benytte de lokaler, der står tomme, når
skovbørnehaven er i skoven eller har andre udeaktiviteter. Ved at flytte
dagplejens legestue til [adresse] skabes der en god sammenhæng mellem
dagtilbuddene i Ulstrup. Samtidig kan lokalefællesskabet være med til at skabe bedre
betingelser for tæt samarbejde mellem dagplejere, forældre og børnehave om
børnenes overgang fra dagplejen til børnehaven.

**ØKONOMI**

Der søges om en anlægsbevilling på 1 mio. kr. i forbindelse
med lukning af pavillonerne ’’Sløjfen’’ og flytning af funktionerne til
Solsortevej 68 og [adresse] i Ulstrup. Projektet finansieres inden for
det afsatte rådighedsbeløb på 1 mio. kr. til arealoptimering, kommunale
bygninger i Ulstrup (A-231).

Anlægsbevillingen dækker udgifter til ombygning og
bygningsrenovering af den tidligere Ulstrup Børnehave på [adresse] til nye
brugere samt udgifter til bygningstilpasninger i et mindre omfang og
opgradering af ude-arealer i forbindelse med flytning af dagplejens legestue
til Ulstrup Børnehus. Endvidere skal der afholdes udgifter til nedrivning af
pavillon ’Sløjfen’ efter fralytning. Anlægsudgifternes fordeling fremgår af
tabel 1.

Tabel 1 – anlægsudgifter til arealoptimering, kommunale
bygninger i Ulstrup:

|  |  |
| --- | --- |
| Aktivitet: | Beløb: |
| Håndværkerudgifter til:  Bygningsvedligehold, [adresse] 68  Ombygning til nye brugere på hhv. [adresse] 68 og [adresse]. | 425.000 kr.  275.000 kr. |
| Udgifter til nedrivning af pavillonerne ’Sløjfen’ | 200.000 kr. |
| Internt rådgiverbidrag | 20.000 kr. |
| Flytning af spejdernes bålhytte fra [adresse] til [adresse] samt oprydning og renhold af ude-arealerne på [adresse] efter bygningen har stået tom. | 50.000 kr. |
| Nete Mogensen til udgifter til flytning af brugernes inventar, diverse tilladelser, indvielse mm | 30.000 kr. |
| Anlægsudgifter i alt | 1.000.000 kr. |

Forslaget betyder, at [adresse] kan nedrives, og
grunden sælges. Muligheden for udstykning og efterfølgende salg af grunden Skolevej
1a og 1b, når pavillonerne er nedrevet, skal undersøges. Det er ikke vurderet,
hvad et salg vil indbringe. Udgifter til nedrivning af [adresse]
finansieres af nedrivningspuljen (A103).

[adresse] bygningsmæssige driftsbudget blev i
forbindelse med lukningen af børnehaven på [adresse] reduceret med 175.000
kr. årligt fra 2018, og i forbindelse med Sille Svendsen i Ulstrup blev
det yderligere reduceret med 30.000 kr. årligt fra 2019.

De bygningsmæssige driftsudgifter vedrørende [adresse]
er beregnet til 107.000 kr. årligt. (Spejderne varetager rengøring af egne
lokaler og vedligeholder egne udearealer). Samtidig vil der være en besparelse på
23.000 kr. årligt til bygningsmæssige udgifter til drift af [adresse] I
perioden frem til bygningen på [adresse] er nedrevet og grunden er solgt,
opretholdes bygningen og udearealerne i en rimelig vedligeholdelsesstand, og derfor
budgetteres med nødvendige tomgangsudgifter i et år. Fra 1. januar 2020 vil der
være en netto merudgift på 84.000 kr. til bygningsdrift.

**INDDRAGELSE**

Teknik og Kultur inviterede repræsentanter for brugerne af
de forskellige kommunalt ejede lokaler i Ulstrup til dialogmøde 15. marts 2018,
hvor baggrund og den videre proces for de to første scenarier blev præsenteret,
og hvor brugerne havde mulighed for at kommentere på forslagene. De inviterede
var brugerrepræsentanter fra [adresse], Røde Kors, KFUM
spejderne, dagplejens legestue, Ulstrup Skole, [adresse] og Mænds
Mødested.

Efter dialogmødet har brugerrepræsentanterne har haft tid
til at drøfte forslaget med deres respektive baglande og til at komme med
yderligere kommentarer, ønsker og behov. Repræsentanterne påskønner, at der har
været dialog og inddragelse, og at der er lyttet til kommentarer og ønsker.

Forslaget om at flytte dagplejens legestue til Ulstrup
Børnehus er drøftet med medarbejder- og ledelsesrepræsentanter fra Børn og
Skole, dagplejen i Ulstrup og [adresse], og der er opbakning til
løsningen.

**INDSTILLING**

Direktøren for Teknik og Kultur indstiller til Byrådet:

1. At godkende flytning af de nuværende
funktioner i pavillon ’Sløjfen´ og spejderne på [adresse] til hhv.
Solsortevej 68 og [adresse].

2. At [adresse] nedrives med henblik
på salg af grunden, når spejderne er flyttet. Udgiften til nedrivning
finansieres af nedrivningspuljen (A103).

3. At pavillonerne ’Sløjfen’ på Skolevej
1a og 1b nedrives, når funktionerne er flyttet.

4. At godkende en anlægsbevilling på 1
mio. kr. til bygningsrenovering og ombygning samt udgifter til nedrivning af
pavillonerne ’Sløjfen’ finansieret af det afsatte rådighedsbeløb i budget
2018-21 til arealoptimering af kommunale bygninger i Ulstrup.

5. At der i forbindelse med
budgetlægningen for 2019-22 indarbejdes 107.000 kr. i 2019 og 84.000 kr. fra
2020 til fremtidig drift af bygningen på [adresse] i Ulstrup.

**BESLUTNING**

**Bilag**

|  |  |
| --- | --- |
| Notat analyse vedr. arealoptimering i kommunale bygninger i Ulstrup | 710-2018-149933 |